**Бастауыш сынып мұғалімі:** Жумагалиева Г.Т

**Мектеп :** АҚББ «№6 жалпы білім беретін мектеп»КММ

**Тақырыбы:** «Білгіштер бекеті» интеллектуалдық сайыс.

**Мақсаты:** 1.Оқушыларды өзбетінше ізденуге,ойларын еркін жеткізе білуге үйрету.

 2.Ой-өрісін,тілін ,ойлау қабілетін дамыту.

 3.Шығармашыл белсенді тұлға тәрбиелеу.

**Түрі:** зияткерлік ойын сабақ.

**Көрнекіліктер:**Плакаттар, нақыл сөздер,интербелсенді тақта.

**Мұғалімнің кіріспе сөзі:**

« Ақыл азбайды, білім тозбайды» демекші қазақ халқы ежелден бәйгені жарыс арқылы жеңіп алған. Бүгін біздер  4 «Ә» сынып арасында интеллектуалдық сайысымызды бастағалы отырмыз. Интеллектуалды сайысымыздың тақырыбын ашу үшін екі топ жұмбақтардың шешуін табу арқылы тақырыпты анықтаймыз.

1. Атадан 10 баламыз
Бір - бір жастан арамыз
Қосылып кейде басымыз
Азайып кейде қаламыз
Бөлініп кейде арамыз
Көбейіп те аламыз (цифрлар)

2. Бірге барып класқа,
Бірге үйіңе қайтады.
Оның бетін кім ашса,
Әр бағаңды айтады. (күнделік)

3. Он екі парақ -
Он екі ақ қанат,
Жауабы әсем - ақ,
Сызылған тақталап. (дәптер)

4. Ол – оқушы құралы,
Қатеңді түзетіп тұрады. (өшіргіш)

5. Тебеннің ұшы түйір,
Аяғы біреу, қолы жоқ,
Шиыр - шиыр жолы көп.
Өзі сөйлей білмейді,
Салған ізі сөйлейді. (қалам)

6. Жоқ өзінде бас та,
Қас та, мойын да,
Ұзындығы жазулы тұр бойында. (сызғыш)

7. Он бір түйе, 5 жылқы,
2 сиыр, 5 ешкі.
2 қоян, 3 түлкі,
Таба алмасаң бос күлкі. (28)

8 Бір ағаштың он екі бұтағы бар,
Әр бұтағында отыздан жапырағы бар,
Жапырақтың бір жағы ақ,
Бір жағы қара. (жыл, ай, тәулік, күн мен түн)

9  Бес бұтақты ағашта
Бұтақ сайын бес алма
Біреуін бер алашқа
Қалады сонда қанша алма (барлығы: 24)

10 Шәкіртке жанашыр,

 Мейірман кім, жаны асыл. (ұстаз)

11 Қабат-қабат қаттама,

 Ақылың болса аттама. (кітап)

12Жазу жазып жалықпаған,

Жаза-жаза арықтаған. (бор)

13Білімнен мол сый-асы,

Балғындардың ұясы. (мектеп)
14 Бейбітшілік құсы деп,

Атайды оны барша жұрт. (көгершін)

-Жарайсыңдар балалар! Бүгінгі интеллектуалды сайысымыздың тақырыбы : Білгіштер Бекеті.
Есептеуге жүйрік болсаң жасыңнан,

Математикаға орын берсең басыңнан.

Барлық ғылым саған үйір болады,

Досың солар табылатын қасыңнан,-демекші бүгінгі сайысымыздың кезеңдерімен таныстырып өтейік.

1. Таныстыру
2. Біліміңді тексер
3. Тұлғаны тани біл.
4. Мың бір мақал ( мақалды жалғастыр)

Білген сайын келеді біле бергім,
Біле беру емес пе тілегі елдің.
Бүгін осы сайыста жеңіске жет,
Білімді, әрі білікті жас жеткіншек- деп сайысымыздың 1ші кезеңін бастаймыз

І кезең: Таныстыру

І топ. «Болашақ» тобы

ІІ топ. «Білім» тобы.

ІІ кезең: Біліміңді тексер

Бұл сайыста әр топқа 5 тапсырмадан беріледі . Әр сұрақ 1 ұпаймен есептеледі.
Сонымен, топтарға сәттілік тілей отыра, ойынымызды бастаймыз.
1 - топ:
1. Сандарды разрядтық қосылғыштарға жікте

2.Теңдеуді шеш

3. Сөздерді сөз таптарына бөліп жаз

4.Ана туралы шағын әңгіме құра

1. Дала сұңқары қиырға қарайды мәтініндегі кейіпкерлерді ата.

2 - топ:
1. Сандарды разрядтық қосылғыштарға жікте
2. Теңдеуді шеш

3. Сөздерді сөз таптарына бөліп жаз

4. Ана туралы шағын әңгіме құра

5.Ұшқан ұя мәтінінің авторы кім?
ІІІ кезең Тұлғаны тани біл

Өз ойыңды ашық айтып,
Түйіндейміз білімді.
Әр нәрсенің жауабын тез
Айтайықшы ұғымды.
Алдағы білім шыңына ең білімді топ шығады деп “Тұлғаны тани біл”сайысын бастаймыз.
Бұл сайыста көрсетілген тұлғалар туралы өз білгендерің айтасыңдар. Әр топқа 1 тұлғадан беріледі. Дұрыс жауапқа 5 ұпайдан беріледі.
ІҮ кезең. « Мың бір мақал» мақалды жалғастыру

Бұл турда мақалдың бірінші жартысы беріледі, ал сіздер сол мақалдың жалғасын табуларыңыз қажет. Әр топқа 6 мақал - мәтелден беріледі. Әр дұрыс жауапқа 1 ұпай.
1-топ:Ананың көңілі балада, …
Қына тасқа бітеді,..
Досы көпті жау алмайды, …
Ақыл – тозбайтын тон,..
Өзге елде сұлтан болғанша,..

Жақсыдан үйрен....

2-топ:

Білекті бірді жығар...
Туған жердің күні де ыстық…
Еңбектің наны тәтті,...
Бірлік болмай...
Туған жердей жер болмас...

Еңбек етсең ерінбей....
Қорытынды:

Мұғалім: Міне, біз «Мыңнан тұлпар, жүзден жүйрік» шыққан білімді оқушыларымызды анықтайтын кезге де жеттік. Топ басшысы ұпай санын санайды.

 «Келешек білімді ұрпақ қолында» екендігін елбасымыз халқымызға жолдаған жолдауында атап көрсеткен болатын. Еліміздің ертеңі, тәуелсіз Қазақстанның кемел болашағын келешекке жеткізер осынау озық ойлы ұрпағы бар елдің жалауы ешқашан еңкеймесін, тек қана биіктерден көріне беріңдер деген ізгі ниетпен біз сайысымызды аяқтаймыз. Сау болыңыздар!